A forma «extremoncillo», menos freqüent, se documenta en Arguis y en Linars de Marcuello en a Plana de Uesca, en Boltanya y  Puértolas en Sobrarbe, en Peralta de la Sal en Litera, y en Borrés en l'Alto Galligo, con una destribución cheografica que, sin estar localizada, resulta tan ampla como l'altra (pareix que fa dir que siga cheneral tamién per lugars de tot lo dominio lingüistico de l'aragonés). D'ista variant, se documenta tamién una forma con divagación vocalica en a silaba tonica, como «estremuncillo», que s'ha recullido diatopicament en Pandicosa en l'Alto Galligo y en Plan en Sobrarbe, sin que se pueda afirmar que existe garra conexión d'entre ixes dos lugars ta que les siga común, si que per estar un fenomeno común en luenga aragonesa que baile a prenunciación d'as vocals.